Luca Ghini

Luko Gino (1490-1556) (naskiĝis en Casalfiumanese, proksima de Imola, en la 1490 - mortis en Bolonjo, en la 4-a de majo 1556) estis itala kuracisto, botanikisto, profesoro pri Botaniko en la Universitato de Bolonjo kaj fondinto de la unua Botanika Ĝardeno en Eŭropo.

 Biografio 
Li studis medicinon en la Universitato de Bolonjo, kie, en 1527, li instruis pri medicinaj plantoj kaj poste fariĝis profesoro. En 1544, invitite de Kozimo la 1-a de MediĉoBibliothèque Nationale de France, li translokiĝis al Pizo por okupi la katedron pri Botaniko, kvankam li konservis sian domon en Bolonjo. Tie li fariĝis privata kuracisto de la granda duko. En tiu jaro, li kreis la unuan herbarion, sekigante plantojn kaj metante ilin inter folioj de papero, kaj poste algluigante ilin al kartonoj. En tiu sama jaro la granda duko starigis la unuan ejon por vivaj plantoj, kiuj famiĝis kiel la Botanika Ĝardeno de Pizo, sed tiuepoke ĝi estis konata kiel la Orto dei Semplici. En decembro de la venonta jaro (1545) li fondis la Botanikan Ĝardenon de Florenco, kiu, kune kun tiu de Padovo, fariĝis la unuaj universitataj ĝardenoj en la mondo, uzataj kun didaktika celo kaj por esploroj.

Ghini ne produktis mem botanikajn verkojn, tamen, li rimarkindiĝis kiel profesoro, ĉar multaj el liaj studentoj sekvis signifoplenajn karierojn, same kiel Andrea Cesalpino kaj Pietro Andrea Mattioli, al kiu li helpis vojaĝiĝante tra Mediteraneo kaj Proksima Oriento serĉe de plantoj kiuj kombinis kun la mistikaj priskriboj de Pedanio Dioskorido.

En 1555, li reiris al Bolonjo, kiel profesoro pri Medicino de la universitato, kaj tie li forpasis. Ĉiuj liaj verkoj, kun ilustraĵoj montrantaj la herbarion kaj la plantojn, malaperis, tamen kelkaj restis, lasitaj de lia lernantaro kiel Bartolomeo Maranta (1500-1571) kaj Ulisse Aldrovandi (1519-1605), fondinto de la Botanika Ĝardeno de Bolonjo, kiu registris kelkajn lecionojn de Ghini.

 Verkoj 
 Practica theorica empirica morborum interiorum e praelectionibus Ioannis ... Johann Marquard, Girolamo Capodivacca - 1592
 Tractatus de lue venerea, 1592
 Lvcae Ghini Morbi Neapolitani curandi ratio perbrevis - 1592
 Cinque lettere di Luca Ghini ad Ulisse Aldrovandi tratte dagli autogr. e pubbl. da G[iovanni] B[attista] De Toni, Ulisse Aldrovandi - 1905
 Giovanni Battista de Toni,... I Placiti di Luca Ghini (primo lettore dei semplici in Bologna) intorno a piante descritte nei commentarii al Dioscoride di P. A. Mattioli - 1907
 Lucae Ghini morbi gallici curandi ratio perbrevis, Luigi Sabbatani - 1927

 Literaturo 
 Personensuche
 Virtual International Authority File
 WorldCat Identities
 Treccani
 Landmarks of Botanical History Edward Lee Greene
 The Cambridge History of Renaissance Philosophy - C. B. Schmitt
 The Universities of the Italian Renaissance Paul F. Grendler
 Plants: Food, Medicine, and the Green Earth Michael Allaby
 Medicine and the Italian Universities: 1250-1600 Nancy G. Siraisi
 Geneflow Bioversity International
 Of Books and Botany in Early Modern England: Sixteenth-century Plants and ... Leah Knight

 Vidu ankaŭ 
 Andrea Alpago (1450-1521)Treccani
 Bartolomeo Maranta (1500-1571)Personensuche
 Leonhart Fuchs (1501-1566)Personensuche
 Pietro Andrea Mattioli (1501-1577)Personensuche
 William Turner (1510-1568)Personensuche
 Andrea Cesalpino (1519-1603)
 Francesco Calzolari (1521-1600)CERL Thesaurus
 Ulisse Aldrovandi (1522-1605)Personensuche
 Michelangelo Tilli (1655-1740)Personensuche

 Referencoj 

Kategorio:Italaj kuracistoj
Kategorio:Italaj botanikistoj
Kategorio:Universitato de Bolonjo
Kategorio:Universitato de Pizo